钦定古今图书集成/理学汇编/学行典/第209卷 > 王銮
## 钦定古今图书集成/理学汇编/学行典/第209卷 > 王銮

按《山阴县志》：王銮，号戴阜，少孤，事母最孝。母病，亲尝
汤药，衣不解带，每祝天愿以身代。母卒，既葬，即筑室
墓旁，九载不归。亲友有劝之应试者，辞曰：“得安父母
之墓足矣，他非所望。”有司闻其孝而嘉之。至老，又筑
数椽于坟右，人称“王氏风木庭”，迄今犹有遗迹。子望
久望大事祖母亦尽孝。